Държавен вестник, бр. 18, 2011 г., стр. 25

БРОЙ  18	
Д Ъ Р Ж А В Е Н  В Е С Т Н И К 	
СТР.  25  
 – организиране на квалификационни курсо­
ве, семинари, работни групи и информационни 
срещи;
 – организиране и съдействие за конкурси, 
литературни награди, изложби, конференции и 
други културни прояви;
 – участие в конгреси и изложби, както и 
насърчаване и проследяване на установените 
връзки и обмен в областта на образованието;
 – подпомагане на установяването на кон­
такти и сътрудничеството между български и 
испански държавни и частни училища;
 – насърчаване на сътрудничеството и контак­
тите между български и испански университети. 
ІІ.1.3. Двустранни срещи
Двете страни продължават да насърчават 
срещите между ведомствата и компетентните 
власти в образователната дейност на двете 
страни. Също така насърчават връзките между 
средни училища, висши училища, институти 
и образователни институции, както и между 
изследователските центрове.
ІІ.1.4. Обмен на опит и информация относ­
но образователните системи на Испания и на 
България
След предварителна заявка двете страни 
обменят информация, програми, публикации 
и учебници, както и аудио-визуални матери­
али, с цел улесняване на процеса на взаимно 
опознаване на училищните системи, програми 
и преподавателските методики, като използват 
дипломатическите канали или други подходящи 
форми.
ІІ.1.5. Обмен на университетски преподава­
тели, учени и изследователи
През периода на действие на тази програма 
двете страни обменят годишно до трима универ­
ситетски преподаватели, учени, изследователи 
и/или експерти в областта на образованието с 
оглед установяването на контакти или започване 
на сътрудничество между висшите училища и 
институти на двете страни и за по-доброто опоз­
наване на съответните образователни системи 
и обмен на опит в тези дейности, както и за 
определяне на образователните области от вза­
имен интерес, предмет на научни изследвания. 
Продължителността на тези посещения няма 
да надвишава 15 дни. Общите и финансовите 
условия за този обмен се посочват в член VI.1.1 
на тази програма.
ІІ.1.6. Приравняване на дипломи за завършено 
образование
Двете страни се задължават да обменят 
подробна информация за образователните си 
системи и за нормативната уредба в съответната 
страна, свързана с академичното признаване на 
дипломите и приравняването на образователните 
степени, придобити в двете страни, с цел да се 
опростят и облекчат максимално едностранно 
установените процедури.
ІІ.2. Сътрудничество между общински и 
държавни училища в системата на народната 
просвета
ІІ.2.1. Разпространение на езиците и култу­
рата на съответната страна
Двете страни провеждат съвместни дейст­
вия с цел насърчаване на разпространението 
на съответните езици в рамките на взаимното 
зачитане и при спазване на законодателството 
на другата страна.
Испанската страна със задоволство отбеляз­
ва нарастващия интерес към испанския език 
и култура в България, както и действията на 
българската страна с цел да отговори на този 
интерес.
Испанската страна, по-конкретно Министер­
ството на образованието, водена от желанието 
за по-широко разпространение на испанския 
език и култура и за установяването на по-тес­
ни образователни и културни връзки между 
България и Испания, е готова да сътрудничи, 
като подкрепя изготвянето на учебни планове 
и програми, предназначени за преподаването 
на испански език в България.
Във връзка с това двете страни се договарят 
да си сътрудничат в областта на образованието 
за повишаване на качеството на обучение в 
различните класове и степени на образовател­
ната система, както следва:
а) обучение по испански език в начален 
етап – 7 – 10 години;
б) обучение по испански като първи чужд 
език в началния етап, прогимназиален етап 
на основната степен и гимназиалната сте­
пен – 7 – 10, 11 – 14 и 15 – 19 години;
в) обучение по испански език като втори 
чужд език в начален етап, прогимназиален 
етап на основната степен и гимназиалната 
степен – 7 – 10, 11 – 14 и 15 – 19 години;
г) обучение по испански език и преподаване 
на учебни предмети на испански език (дву­
езично обучение) в профилираните гимназии 
и двуезичните паралелки в СОУ с интензивно 
изучаване на испански език.
ІІ.2.2. Двуезични паралелки с испански език в 
българските средни училища
Испанската страна изразява задоволството 
си от отличните резултати, постигнати в изпъл­
нение на програмата за двуезичните паралел­
ки в България, която позволява българските 
ученици в държавните училища да придобият 
добро познаване на испанския език и култура.
Двете страни изразяват задоволството си от 
подписването в София на 18 септември 2001 г. 
на Споразумението между Министерството на 
образованието и науката на Република България 
и Министерството на образованието, културата и 
спорта на Кралство Испания относно създаване 
и работа на двуезичните паралелки с испански 
език в средните училища на Република Бъл­
гария, организацията на зрелостния изпит за